CELEX: 31987R1636
Language: el
Date: 1987-06-09 00:00:00
Title: Κανονισμός (ΕΟΚ) αριθ. 1636/87 του Συμβουλίου της 9ης Ιουνίου 1987 για την τροποποίηση του κανονισμού (ΕΟΚ) αριθ. 1676/85 σχετικά με την αξία της λογιστικής μονάδας και τις τιμές μετατροπής που πρέπει να εφαρμόζονται στα πλαίσια της κοινής γεωργικής πολιτικής

Avis juridique important

|

31987R1636

Κανονισμός (ΕΟΚ) αριθ. 1636/87 του Συμβουλίου της 9ης Ιουνίου 1987 για την τροποποίηση του κανονισμού (ΕΟΚ) αριθ. 1676/85 σχετικά με την αξία της λογιστικής μονάδας και τις τιμές μετατροπής που πρέπει να εφαρμόζονται στα πλαίσια της κοινής γεωργικής πολιτικής  

Επίσημη Εφημερίδα αριθ. L 153 της 13/06/1987 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 1636/87 ΤΟΥ ΣΥΜΒΟΥΛΙΟΥ  της 9ης Ιουνίου 1987  για την τροποποίηση του κανονισμού (ΕΟΚ) αριθ. 1676/85 σχετικά με την αξία της λογιστικής μονάδας και τις τιμές μετατροπής που πρέπει να εφαρμόζονται στα πλαίσια της κοινής γεωργικής πολιτικής  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  Εκτιμώντας:  ότι στο άρθρο 1 παράγραφος 1, του κανονισμού (ΕΟΚ) αριθ. 1676/85 (2), όπως τροποποιήθηκε τελευταία από τον κανονισμό (ΕΟΚ) αριθ. 910/87 (3), προβλέπεται ότι η λογιστική μονάδα που χρησιμοποιείται στις πράξεις τις σχετικές με την κοινή γεωργική πολιτική είναι η ECU όπως ορίζεται από τον κανονισμό (ΕΟΚ) αριθ. 3180/78 του Συμβουλίου της 18ης Δεκεμβρίου 1978 περί τροποποιήσεως της αξίας της λογιστικής μονάδας που χρησιμοποιείται από το Ευρωπαϊκό Ταμείο Νομισματικής Συνεργασίας (4), όπως τροποποιήθηκε τελευταία από τον κανονισμό (ΕΟΚ) αριθ. 2626/84 (5)· ότι, ωστόσο, στο άρθρο 15 παράγραφος 2 του ίδιου κανονισμού (ΕΟΚ) αριθ. 1676/85 ορίζεται ότι το άρθρο 1 παράγραφος 1 ισχύει μέχρι τις 30 Σεπτεμβρίου 1987·  ότι η πείρα που αποκτήθηκε από τη λειτουργία του αγρονομισματικού καθεστώτος αφότου καθιερώθηκε η ECU ως γεωργική λογιστική μονάδα επιτρέπει να εγκαταλειφθεί ο περιορισμός αυτός,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 15 του κανονισμού (ΕΟΚ) αριθ. 1676/85, η παράγραφος 2 διαγράφεται.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 9 Ιουνίου 1987.  Για το Συμβούλιο  Ο Πρόεδρος  H. DE CROO  (1) Γνώμη που διατυπώθηκε στις 15 Μαΐου 1987 (δεν έχει ακόμα δημοσιευθεί στην Επίσημη Εφημερίδα.)  (2) ΕΕ αριθ. L 164 της 24. 6. 1985, σ. 1.  (3) ΕΕ αριθ. L 88 της 31. 3. 1987, σ. 42.  (4) ΕΕ αριθ. L 379 της 30. 12. 1978, σ. 1.  (5) ΕΕ αριθ. L 247 της 16. 9. 1984, σ. 1.